Joxe Mari Olasagasti

Joxe Mari Olasagasti Landa (Igeldo, Gipuzkoa, 1959ko martxoaren 15a) aizkolari, korrikalari, gizon probalari, harri jasotzaile, txingalari eta segalari gipuzkoarra da. Probarako idiak prestatzen ere aritzen da.

 Bizitza 
Hamasei urte zituela egin zuen lehenbiziko plaza aizkorarekin eta urte horretan berean Gipuzkoako gazte mailako txapela irabazi zuen. Aurreneko apustua 23 urterekin jokatu eta galdu zuen, aizkoran eta korrika, Jose Etxebesteren aurka. Oso apustuzalea izan da eta desafio asko jokatu ditu aizkolari onenen aurka: Arria II.a, Jose Mari Mendizabal, Mikel Mindegia, Anjel Arrospide, Donato Larretxea...Antton Espelosin (2009): Aizkora apostuak eta txapelketak.

Apustu mistoetan ere oso ongi moldatu izan da. 1984ean, esate baterako, apustu ikusgarria jokatu zuen Nemesio Arregiren kontra: 125 kiloko harri kubikoari 25 jasoaldi ematea, 72 ontzako bi enbor moztea eta 6 km lasterka egitea. Olasagastik lortu zuen garaipena, ordu bat, 16 minutu eta 26 segundoko denborarekin, eta Arregik ordu bat, 20 minutu eta 59 segundo behar izan zituen. Donato Larretxearekin (harri jasotzen eta aizkoran) eta Juan Manuel Erasunekin (aizkoran eta segan) ere apustu mistoak egin ditu.

 Sariak 
 Munduko Txapelketa 2005ean Nazabalekin batera.
 Euskadiko Txapelketa (6): 1996, 1998, 1999, 2001, 2005, 2010
 Gipuzkoako Txapelketa (13): 1990, 1995, 1996, 1998, 1999, 2001, 2002, 2004, 2005, 2006, 2007, 2009, 2011
 Donostiako Urrezko Kopa (3): 1990, 1999, 2007
 Urrezko Aizkora (3): 1999, 2000, 2001
 Euskal Pentatloi Saria (3): 1983, 1984, 1990

 Erreferentziak 

 Kanpo loturak 
  Joxe Mari Olasagasti euskaraz.net-en

Kategoria:Gipuzkoako aizkolariak
Kategoria:Igeldoarrak